CELEX: 22017D1923
Language: da
Date: 2017-10-02 00:00:00
Title: Afgørelse nr. 1/2017 truffet af ØSA/EU-Toldsamarbejdsudvalget af 2. oktober 2017 om undtagelse fra oprindelsesreglerne i protokol 1 til den foreløbige aftale om fastlæggelse af en ramme for en økonomisk partnerskabsaftale mellem landene i det østlige og sydlige Afrika på den ene side og Det Europæiske Fællesskab og dets medlemsstater på den anden side hvad angår konserveret tunfisk og tunfiskefileter [2017/1923]

20.10.2017   
            
            
               DA
            
            
               Den Europæiske Unions Tidende
            
            
               L 271/44
            
         AFGØRELSE Nr. 1/2017 TRUFFET AF ØSA/EU-TOLDSAMARBEJDSUDVALGET
   af 2. oktober 2017
   om undtagelse fra oprindelsesreglerne i protokol 1 til den foreløbige aftale om fastlæggelse af en ramme for en økonomisk partnerskabsaftale mellem landene i det østlige og sydlige Afrika på den ene side og Det Europæiske Fællesskab og dets medlemsstater på den anden side hvad angår konserveret tunfisk og tunfiskefileter [2017/1923]
   TOLDSAMARBEJDSUDVALGET HAR —
   under henvisning til den foreløbige aftale om fastlæggelse af en ramme for en økonomisk partnerskabsaftale mellem landene i det østlige og sydlige Afrika på den ene side og Det Europæiske Fællesskab og dets medlemsstater på den anden side, særlig artikel 41,4, i protokol 1 til denne aftale, og
   ud fra følgende betragtninger:
   
               (1)
            
            
               Den foreløbige aftale om fastlæggelse af en ramme for en økonomisk partnerskabsaftale mellem landene i det østlige og sydlige Afrika på den ene side og Det Europæiske Fællesskab og dets medlemsstater på den anden side (1) (»den foreløbige ØPA«) anvendes midlertidigt mellem Unionen og Republikken Madagaskar, Republikken Mauritius, Republikken Seychellerne samt Republikken Zimbabwe fra den 14. maj 2012.
            
         
               (2)
            
            
               Protokol 1 til den foreløbige ØPA om definitionen af begrebet »produkter med oprindelsesstatus« og metoder for administrativt samarbejde omhandler oprindelsesregler for indførsel til Unionen af produkter med oprindelse i ØSA-landene.
            
         
               (3)
            
            
               I henhold til artikel 42,8, i protokol 1 til den foreløbige ØPA indrømmes der automatisk undtagelser inden for et årligt kontingent på 8 000 ton for tun på dåse og et årligt kontingent på 2 000 ton for tunfiskefileter.
            
         
               (4)
            
            
               ØSA/EU-Toldsamarbejdsudvalget vedtog den 29. november 2012 afgørelse nr. 1/2012 (2), hvori der indrømmes en automatisk undtagelse fra oprindelsesreglerne for tun på dåse og tunfiskefileter, der importeres til Unionen i overensstemmelse med artikel 42,8, i protokol 1 til den foreløbige ØPA i perioden fra 1. januar 2012 til 31. december 2017.
            
         
               (5)
            
            
               For at muliggøre en effektiv og fuld udnyttelse af det disponible kontingent anmodede Mauritius, Seychellerne og Madagaskar om en undtagelse for den årlige mængde på 8 000 ton tun på dåse og 2 000 ton tunfiskefileter, som importeres til Unionen fra den 1. januar 2018.
            
         
               (6)
            
            
               Eftersom det årlige kontingent automatisk indrømmes efter anmodning fra ØSA-landene, bør Toldsamarbejdsudvalget tildele ØSA-landene globalkontingentet. ØSA-landene bør derfor indrømmes en undtagelse for 8 000 ton tun på dåse og 2 000 ton tunfiskefileter.
            
         
               (7)
            
            
               I artikel 42,8, i protokol 1 til den foreløbige ØPA forstås der ved »tun på dåse« tun, der er konserveret i vegetabilsk olie eller på anden vis. I bilag I til Rådets forordning (EØF) nr. 2658/87 (3) (»den kombinerede nomenklatur«) anvendes udtrykket »konserveret« om disse typer tun. Udtrykket »konserveret tunfisk« omfatter tun på dåse, men også tunfisk, der er vakuumpakket i plastposer eller anden emballage. Udtrykket »konserveret tunfisk« bør derfor anvendes.
            
         
               (8)
            
            
               For tydelighedens skyld vil det være hensigtsmæssigt at slå fast, at den tun uden oprindelsesstatus, som må anvendes til produktion af konserveret tunfisk, der henhører under KN-kode 1604 14 21, 31 og 41, 1604 14 28, 38 og 48 samt ex 1604 20 70, og tunfiskefileter, der henhører under KN-kode 1604 14 26, 36 og 46, således at disse produkter er omfattet af undtagelsen, er tun henhørende under HS-kode 0302 og 0303.
            
         
               (9)
            
            
               I Kommissionens gennemførelsesforordning (EU) 2015/2447 (4) er der fastsat regler for forvaltning af toldkontingenter. Disse regler bør finde anvendelse på forvaltningen af den mængde, som den nærværende afgørelse indrømmer undtagelse for.
            
         
               (10)
            
            
               Undtagelsen bør indrømmes for en periode på fem år, jf. artikel 42,10, litra a), i protokol 1 til den foreløbige ØPA.
            
         
               (11)
            
            
               Med henblik på en effektiv overvågning af undtagelsens anvendelse bør myndighederne i ØSA-landene med regelmæssige mellemrum meddele Kommissionen oplysninger om udstedte EUR.1-varecertifikater —
            
         VEDTAGET DENNE AFGØRELSE:
   Artikel 1
   Uanset protokol 1 til den foreløbige ØPA og i overensstemmelse med artikel 42,8, i nævnte protokol anses konserveret tunfisk og tunfiskefileter henhørende under HS-kode 1604, som er fremstillet af tunfisk uden oprindelsesstatus henhørende under HS-kode 0302 eller 0303, for at have oprindelse i et ØSA-land på betingelserne i artikel 2-4 i denne afgørelse.
   Artikel 2
   Undtagelsen i artikel 1 finder anvendelse på årsbasis for de produkter og de mængder, der er fastsat i bilaget til denne afgørelse, og som angives til overgang til fri omsætning fra et ØSA-land til Unionen i perioden fra den 1. januar 2018 til den 31. december 2022.
   Artikel 3
   De mængder, der er fastsat i bilaget, forvaltes i overensstemmelse med artikel 49-54 i gennemførelsesforordning (EU) 2015/2447.
   Artikel 4
   1.   Toldmyndighederne i ØSA-landene foretager mængdekontrol med udførslen af de i artikel 1 nævnte produkter.
   2.   Inden udgangen af den efter hvert kvartal følgende måned sender toldmyndighederne i ØSA-landene via Toldsamarbejdsudvalgets sekretariat Kommissionen en opgørelse over de mængder, for hvilke der er udstedt EUR.1-varecertifikater i medfør af denne afgørelse, med angivelse af certifikaternes løbenumre.
   3.   Rubrik 7 i EUR.1-varecertifikater, der udstedes i medfør af denne afgørelse, skal indeholde en af følgende angivelser:
   
                
            
            
               
                  »Derogation — Decision No 1/2017 of the ESA-EU Customs Cooperation Committee of 2 October 2017«
               
            
         
                
            
            
               
                  »Dérogation — Décision no 1/2017 du comité de coopération douanière AfOA-UE du 2 octobre 2017«.
               
            
         Artikel 5
   1.   ØSA-landene og Unionen træffer de nødvendige foranstaltninger for at sikre gennemførelsen af denne afgørelse.
   2.   Har Unionen på grundlag af objektive oplysninger konstateret uregelmæssigheder, svig eller gentagen manglende overholdelse af forpligtelserne i artikel 4, kan Unionen efter proceduren i artikel 22,5 og 6, i den foreløbige ØPA anmode om midlertidig suspension af undtagelsen i artikel 1.
   Artikel 6
   Denne afgørelse træder i kraft den 1. januar 2018.
   
      Udfærdiget i Antananarivo, den 2. oktober 2017.
      
         M.R. NABEE
         
            ØSA-repræsentant
         
         
            på vegne af ØSA-landene
         
      
      
         J.G. SANCHEZ
         
            Europa-Kommissionen
         
         
            på vegne af Den Europæiske Union
         
      
   
   
      (1)  EUT L 111 af 24.4.2012, s. 2.
   
      (2)  Afgørelse nr. 1/2012 truffet af ØSA/EU-Toldsamarbejdsudvalget den 29. november 2012 om undtagelse fra oprindelsesreglerne i protokol 1 til den foreløbige aftale om fastlæggelse af en ramme for en økonomisk partnerskabsaftale mellem landene i det østlige og sydlige Afrika på den ene side og Det Europæiske Fællesskab og dets medlemsstater på den anden side hvad angår konserveret tunfisk og tunfiskefileter (EUT L 347 af 15.12.2012, s. 38).
   
      (3)  Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EFT L 256 af 7.9.1987, s. 1).
   
      (4)  Kommissionens gennemførelsesforordning (EU) 2015/2447 af 24. november 2015 om gennemførelsesbestemmelser til visse bestemmelser i Europa-Parlamentets og Rådets forordning (EU) nr. 952/2013 om EU-toldkodeksen (EUT L 343 af 29.12.2015, s. 558).
   
      BILAG
      
                  Løbenummer
               
               
                  KN-kode
               
               
                  Varebeskrivelse
               
               
                  Periode
               
               
                  Nettovægt
                  (ton)
               
            
                  09.1618
               
               
                  1604 14 21 , 31  og 41 
                  1604 14 28 , 38  og 48 
                  ex 1604 20 70  (1)
                  
               
               
                  Konserveret tunfisk (2)
                  
               
               
                  1.1.2018-31.12.2018
               
               
                  8 000 
               
            
                  1.1.2019-31.12.2019
               
               
                  8 000 
               
            
                  1.1.2020-31.12.2020
               
               
                  8 000 
               
            
                  1.1.2021-31.12.2021
               
               
                  8 000 
               
            
                  1.1.2022-31.12.2022
               
               
                  8 000 
               
            
                  09.1619
               
               
                  1604 14 26 , 36  og 46 
               
               
                  Tunfiskefilet
               
               
                  1.1.2018-31.12.2018
               
               
                  2 000 
               
            
                  1.1.2019-31.12.2019
               
               
                  2 000 
               
            
                  1.1.2020-31.12.2020
               
               
                  2 000 
               
            
                  1.1.2021-31.12.2021
               
               
                  2 000 
               
            
                  1.1.2022-31.12.2022
               
               
                  2 000 
               
            
         (1)  Taric-kode 1604207030, 1604207040, 1604207050, 1604207092 og 1604207094.
      
         (2)  I enhver form for emballage, der gør, at produktet betragtes som konserveret, jf. HS-kode 1604.